text: [{"text_idx": "#000003", "text": "Nagayni haa dursu. Ummata keenya! Warra baranaa kan bara hedduu. Baga Rabbi ji\u2019a kabajamaa, ji\u2019a guddaa Qur\u2019aanni keessatti buufame, ji\u2019a Ibaadaan isii keessatti hojjennu mindaa dachaa qabdu, ji\u2019a Rabbi jaalatee caalchifate kanaan isin gahe. Warra Ibaadaan ji\u2019a kana keessa hojjetan irraa qeebalamtee gammachuun dachaa taatuuf nu haa taasisu."}, {"text_idx": "#000004", "text": "Ummatoo! Haalli jiru xiqqo golommatuus Ramadaana gahuu keenyatti gammaduun haqa. Ji\u2019a seenaa itti qabnu, ji\u2019a halaalaa dheebotaa turreefin wal afaan dhufne. Hadiisa Abuu Hureyraan odeyseen ergamaan Rabbii Muhammad (SAW) \u201choggaa Ramadaanni dhufe hulaan Jannataa ni banamti. Hulaan Azaabaa ammoo ni cufamti. Sheyxaannilleen ni hidhama\u201d ja\u2019an."}, {"text_idx": "#000006", "text": "Baatiin Ramadaan tun seenaa Islaamaa keessatti bakka guddoo qabdi. Lola hedduutu godhamee injifannoo Muslimaatin ji\u2019a kana goolabame. Ramadaana keessa halkan Leylatul-Qadr Qur\u2019aanni Lowhal-Mahfuuz irraa samii duniyaa Beytal-Izzaa tti gad buufame. Achirraa ammoo amata 23iif yeroo adda addaatti dachirratti gad buufame."}, {"text_idx": "#000009", "text": "Ji\u2019a guddaa itti seenuuf deemnu kanaan wal qabatee \u201cAafownaa liLlaah! Dhiifama naaf godhi\u201d jechuun namni hedduun ergaa waliif ergutti jira. Gaariidha! Qalbii qulqulluun Ramadaanatti seenanii, Towbatanii, Ibaadaa jabeessanii araarama Rabbii kajeeluun karaadha. Ammoo \u2018dhiifamni\u2019 dhugaa, kan nama nu maddii jiru irraa jalqabu tahuu qaba. Yeroon dhiifama waliif godhan Ramadaana qofaa miti. Kan Ramadaana afaan dhiifama namaaf godhee, Ramadaana booda ammoo afaan nama cabsu karaa irra hin jiru. Yeroo hunda dhiifama waliif goonee, dhiifama Rabbii kajeella."}, {"text_idx": "#000010", "text": "1. Salaata jabeessaa. Salaata yeroo isaatin alatti Salaatuun balaadha. Soommanni nama Salaata hin qabneef fayyaa hin tahu. Salaata dhiisuun inuu yakka birooti, Islaamummaa irraa bahuutti nama geysa."}, {"text_idx": "#000011", "text": "2. Rahima keessan maxxanfadhaa. Haadhaa-abbaa, jaartii fi ilmaan, ollaafi nama tika keessan jala jiruttillee tola oolaa."}, {"text_idx": "#000013", "text": "\u201c\u00a2 Ramadaanni leenjiidha. Ji\u2019a fedhii teenya itti tohannu. \u201c\u00a2 Ramadaanni sodaa Rabbii nu qabsiisa. Haala keenya badaa akka jijjiiruuf carraa saaqa.\u201c\u00a2 Ramadaanni dallansuufi boona qabnullee nu keessaa baasa."}, {"text_idx": "#000014", "text": "\u201c\u00a2 Ramadaanni fayyaa teenyaaf gaariidha."}, {"text_idx": "#000015", "text": "Ramadaanni jireenya keenyaaf Barakaadha.Ramadaanni yerootti fayyadamuu akka qabnu caalatti nu barsiisa."}, {"text_idx": "#000016", "text": "Ramadaanni obsaafi sabaata irratti nu kakaasa. Ramadaanni hanga lubbuufi addunyaan tun salphoo ykn ulfaattu nu garsiisa."}, {"text_idx": "#000022", "text": "Sagantaa haraama hirmaachuun cubbaawuudha-Qophii: Urjii Ahmad"}, {"text_idx": "#000023", "text": "Karaa Rabbii irratti nama yaamuun salphaa tahuu dhabuu mala!"}, {"text_idx": "#000024", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]